als_Latn dik_Latn sag_Latn
Drejtori i Transportit në Sarandë, Klemend Balili, është shkarkua sot nga detyra pas akuzave të Partisë Demokratike dhe medias greke se është “Baroni i Ballkanit”.
Ky fakt është bërë i ditur nga ministri i Drejtësisë Ylli Manjani, i cili duke folur për gazetarët jashtë Parlamentit tha se Balili u shkarkua për të patur një hetim të drejtë, edhe pse nuk ka ende një akuza ndaj tij në Shqipëri.
“Ky person është shkarkuar sot për t’u dhënë hapësirën e nevojshme të gjithë organeve të hetimit. Kjo është minimalja që duhet të merret ndaj një qytetari, pavarësisht se atë askush se ka thirrur”,- u shpreh Manjani.
Duke folur për këtë çështje, ministri i Drejtësisë theksoi se është në dijeni të këtij hetimi nga pala greke në bashkëpunim me DEA-n amerikane Policinë Shqiptare.
Sipas mediave greke, hetimi në Greqi ka nisur para më shumë se një viti, ndërsa ministri Manjani u shpreh se hetimi ka nisur në muajin Mars.
“Kam dijeni që ka një operacion policor nga muaji mars. Bërja publike e këtyre gjërave nuk i ndihmon hetimet prandaj dhe jemi të rezervuar me informacione sepse hetimi është ende në vijim”, vijoi ministri.
I pyetur nga gazetarët se Kelmend Balili i akuzuar si ‘Pablo Escobari’ i Ballkanit, është eksponent i Lëvizjes Socialiste për Integrim, ministri Ylli Manjani dha këtë përgjigje: “Ka mbështetjen time si nënkryetar i LSI, policia, Prokuroria e të gjithë institucionet.
Kërkesa ime kaq qenë e mbetet e njëj për cilindo person, i fortë, zyrtar, nëss shkel ligjin duhet të jetë prapa hekurave, askush nuk ka mbrojtje.
LSI është e vetmja parti që e ka të normuar me vendime mosmbrojtjen e askujt kryetar, votues a simpatizantë të partisë. Së dyti ne mendojmë që çdokush ka kokën mbi shpatulla dhe nuk ka pse të ngatërrojmë gjërat personale”.
als_Latn als_Latn als_Latn als_Latn als_Latn als_Latn als_Latn als_Latn als_Latn